Alegzandra/wili-2018-roplus huggingface dataset:
La classificació va ser desenvolupada originalment per Herbert Putnam amb l'ajuda de Charles Ammi Cutter a 1897 abans d'assumir el càrrec de bibliotecari del Congrés. Va estar influïda per la classificació de Cutter i el sistema Dewey de classificació i va ser dissenyada per a ser usada a la Biblioteca del Congrés. El nou sistema va substituir a un sistema de localització fixa desenvolupat per Thomas Jefferson. En el moment de la marxa de Putnam del seu càrrec el 1939 totes les classes excepte la K (Dret) i parts de la B (Filosofia i Religió) estaven ben desenvolupades. La classificació ha rebut crítiques per no tenir una base teòrica sòlida, ja que moltes de les decisions preses en el seu desenvolupament van estar motivades per les necessitats pràctiques específiques d'aquesta biblioteca més que per consideracions epistemològiques.

Format a l'America-MG, el 2005 dóna el salt a Europa quan és fitxat pel Feyenoord neerlandès, que el cedeix al Westerloo belga. El 2006 fitxa pel Getafe CF, que al seu torn el torna a cedir en tres ocasions: al Flamengo, al Genk i de nou al Westerloo. El 2008 fitxa pel conjunt ucraïnès del FC Metalist Kharkiv. Amb aquest equip hi va aconseguir un gol de 40 metres de distància en partit de la Copa de la Uefa 08/09, contra el Besitkas turc.

S'estima que aquest dinosaure pesava unes 20 tones o més, tot i presentar cambres que reduiden el pes de la columna vertebral. El camarasaure probablement no podia parar-se en les seves potes posteriors, ja que els ossos més gruixuts i les llargues extremitats anteriors indicaven que la part frontal del cos era molt pesada com per a poder-la aixecar del terra.

La planta baixa. Tal com s'apuntava anteriorment, aquest nivell és un dels espais més rellevants del conjunt per la gran quantitat i qualitat dels testimonis materials conservats, que donen idea de l'ampli bagatge temporal de l'edifici. Entre els testimonis més antics es troben les restes de l'antiga Porta de Mar de la muralla romana de la ciutat de Barcelona, estructures pertanyents molt probablement als banys femenins del segle I localitzats fora de la muralla augustea així com d'altres corresponents a la fortificació del segle IV. El fet que l'edifici aprofiti part de la muralla romana (tot incloent la torre 36) i del castellum construït posteriorment cap al segle X en aquest mateix lloc, permet conèixer no tan sols el procés constructiu de la finca sinó el procés de la colonització i creixement de la ciutat en l'Edat Mitjana. És precisament en aquest període on es troba l'origen de la finca i una bona mostra d'aquesta època la constitueix el forjat de fusta de la planta baixa. Adossat al pany de la muralla, és un dels pocs forjats d'arquitectura civil medieval que es conserven a la ciutat de Barcelona. Conserva bona part de les seves bigues de fusta policromades, decorades amb motius geomètrics i recolzades a sobre de permòdols de pedra als quals encara es veuen alguns escuts pintats de les famílies nobles relacionades amb la propietat de la finca. S'ha de destacar també els grans arcs adovellats de mig punt, realitzat en pedra que configuraven la crugia medieval de la casa.
El seu paper més conegut és el de Joan Holloway, en la sèrie Mad Men, guanyadora en els Emmy i els Globus d'Or de la cadena AMC. La sèrie se centra en les agències de publicitat Novaiorqueses dels anys 60. El personatge de Hendricks és la cap de secretàries de l'agència publicitària Sterling Cooper, que es converteix en mentora d'un grup de noies (secretàries) que han d'enfrontar-se a les floretes descarades i la insensibilitat dels seus companys masculins. Mad Men es va estrenar el 19 de juliol de 2007, i l'any 2012 emet la seva cinquena temporada.

Amb aquest únic programa podràs parlar amb amics que usen ICQ, MSN Messenger, Yahoo! Messenger o AIM, entre altres xarxes (depenent del servidor) segons la llista de servidors XMPP pots veure el transport necessari.

D'altra banda, aquest artista ha investigat diferents materials per a la realització de les seves obres, destacant l'ús de polímers i la seva aplicació al camp de la creació. Ha realitzat nombroses peces utilitzant aquest material.

Thomas Ostermeier sempre busca entendre l'ànima del dramaturg. Abans de l'estrena de les seves obres organitza trobades, tallers i lectures entre els autors i els actors. En el cas de les obres de repertori modern, es fa la següent pregunta: quina classe de missatge voldrien donar si escrivissin avui?

L'ús per part de la Flota del Mar Negre russa de les instal·lacions arrendades a Sebastòpol i Crimea ha estat motiu de controvèrsia. Al llarg dels anys s'han produït diversos incidents:

L'Altpörtel s'aixeca a l'altra punta de la Maximilianstraße, el carrer principal de la ciutat. Aquesta torre de 55 metres d'alçada es va edificar com a porta occidental de la ciutat durant l'edat mitjana, la part inferior es va construir entre els anys 1230 i 1250, i la superior (de 20 metres) entre 1512 i 1514.

Els escriptors prenen els models francesos i abandonen la vida nacional ètnica (com Montaigne o La Boëtie). La separació entre èlites i ètnia farà que la literatura produïda en aquest període sigui dialectal i es perdi el sentiment d'identitat col·lectiva (per exemple, de l'expressió bretona bar ha gwin "pa i vi" es formarà l'expressió francesa baragouin "argot".

Per demanda de James White, Byington es traslladà a Battle Creek, Michigan, el 1858. Treballà amb James White i John N. Andrews en pro del creixement del naixent moviment adventista. El 1863, a la primera sessió de l'Associació General de Battle Creek, se'n convertí en president.

Els Rer Warriors eren bastant menys nobrosos que els nazis, cosa que feia que les accions havien d'estar totalment organitzades per evitar qualsevol sorpresa. S'estidiava el terreny per evitar imprevists d'última hora. Les reunions de les accions eren ràpides i discretes, i es feien a casa d'uns o altres o bé a squatts.

És una tomba col·lectiva d'entorn de 1700 abans de la nostra era, formada per una cambra funerària rectangular i un estret i baix corredor, del que només se'n conserva una pedra. Originalment estaria cobert per un túmul de terra i pedres del que encara s'observa part de la base. A la cambra funerària s'accedia mitjançant un forat obert a la llosa que forma la façana.
La importància militar de la flota s'ha degradat des del col·lapse de la Unió Soviètica, a causa de les retallades significatives de finançament. El 1992, la major part dels de personal, armament i instal·lacions costaneres de la flota van caure sota la jurisdicció d'Ucraïna. Més tard, el govern d'Ucraïna va ordenar l'establiment de la seva pròpia Armada ucraïnesa sobre la base de la Flota del Mar Negre; diverses naus i formacions terrestres es van declarar ucraïneses.

La Guerra Ameríndia del Nord-oest, en anglès: Northwest Indian War (1785–1795), o Little Turtle's War va ser una guerra mantinguda entre els Estats Units i una confederació de nombroses tribus d'amerindis dels Estats Units per al control del Territori del Nord-oest (Northwest Territory) britànic. Va ser seguit per centenars de conflictes sobre aquest territori, primer entre les tribus d'amerindis nord-americans i després amb aliances canviants entre les tribus i les potències europees: França, Gran Bretanya, i els seus colons.

El fracàs d'aquesta revolta provcoaria la liquidació de les classes dirigents occitanes. El nou lloctinent general, Schömberg, va fer empresonar el 1637 Adrià de Montluc per ordre de Richelieu. Mancada del suport de les classes dirigents, la llengua occitana se'n ressentí. I el següent governador del Llenguadoc, el príncep de Conti (1653-1657) ja no protegiria cap escriptor occità, i fins i tot farà venir a Tolosa escriptors francesos, com Molière i d'altres.

El club va ser fundat l'any 1936. Ha jugat diverses temporades a la primera divisió islandesa, la darrera el 1991. Va disputar una final de copa islandesa l'any 1987.

Fins al començament del segle XVIII, els pobles que constitueixen el nucli del grup betsimisaraka s'anomenaven respectivament, Antatsimo (les comunitats del sud de la regió), Varimo (les del centre) i Antavaratra (les del nord). Cadascun d'aquests pobles posseïa les seves pròpies particularitats culturals i lingüístiques, si bé encara podien entrar en conflicte. Justament, aquests hostilitats foren encoratjades pels tractants europeus (negrers, venedors, governadors de colònies com la de l'illa de França…), dels quals el nombre va augmentar de manera creixent entre el segle XVIIe i el segle XVIII.

Segons el cens del 2000, Mountain View tenia 1.153 habitants, 415 habitatges, i 320 famílies. La densitat de població era de 563,5 habitants per km².

La càrrega glucèmica (CG) d'un aliment és una mesura que permet calcular la quantitat de menjar necessària per elevar el nivell de glucosa en sang d'una persona després d'un àpat. Una unitat de CG s'aproxima a l'efecte de consumir un gram de glucosa. La CG té en compta la quantitat (o fracció) de carbohidrats que es troba en els aliments, ja que és la quantitat de carbohidrats la que augmentarà els nivells de glucosa a la sang segons l'índex glucèmic (IG).

L'FMN ha transportat il·legalment coets en diverses ocasions a través del port densament poblat de Sebastopol sense abans demanar permís a les autoritats ucraïneses.
El 1510 Pèire Lancefoc (mort el 1519) de Tolosa creà l'Associació Lancefoc-Cheverry-Serravère per tal de desenvolupar la indústria del pastís, que fou força important durant el període del 1515 al 1540 a la zona del Lauraguès fins a l'Albigès. Se'n feien pans (cocanhas) i tintura blava, la qual va moure un comerç força important a Tolosa i Bordèu. El 1549 fou creada la Borsa de Tolosa, representativa de la forta embranzida econòmica produïda al país durant el segle XVI: els telers de Rodès i lese monedes i orfebreria de Vilafranca, per exemple. Tanmateix, la introducció de l'índigo americà en provocaria el declivi, i a la llarga la ruïna dels nous burgesos occitans, que en serà la causa de l'endarreriment econòmic i de les nombroses revoltes que es produïren en aquest segle i el següent.

No obstant això, es va assolir construir diversos reactors subcrítics. El més avançat va ser el B-VIII, instal·lat a Haigerloch. Amb aquest podrien haver arribat a assolir la criticitat, però la seva geometria era incorrecta. El programa nuclear alemany es va fer en petits laboratoris, pel que va ser més un esforç científic aïllat que alguna cosa a escala industrial. És improbable que, a aquest ritme, haguessin assolit una bomba abans de 1950. Quan la missió ALSOS nord-americana va capturar als científics nuclears alemanys (Werner Heisenberg, Otto Hahn, etc.), van quedar detinguts a Huntingdon, sent constantment vigilats.

Qabus ibn al-Mundhir fou rei làkhmida d'al-Hira i l'Aràbia sassànida. Va succeir al seu germà Amr III ibn Hind quan aquest fou assassinat el 569. Se sap que després del 561 va dirigir diverses expedicions contra la frontera bizantina, tot i que el tractat de pau d'aquell any especificava que no s'havien de fer atacs. La lluita fou paral·lela a la del seu germà el rei Amr III, del qual va actuar aparentment com un general en cap de l'exèrcit.

Atès que aquests materials presenten un excel·lent caràcter electroactiu i mostren molt potencial en el camp de la investigació, farà que es converteixin en un tema d'estudi més atractiu en un futur proper.

Actualment l'entrada a l'interior del centre cívic es realitza a través d'una porta adovellada de mig punt rebaixat, localitzada a sota d'una tribuna de pedra en voladís que es recolza a sobre de tres pilars amb mènsules esculpides que representen uns busts masculins i femenins i unes fulles d'acant a la part superior, d'influència clàssica. Aquesta tribuna -a la qual s'obren tres grans finestrals del pis principal- es complementa amb una barana amb balustres de pedra. La resta d'aquesta façana es presenta revestida amb un arrebossat de color rosa, fruit de la darrera intervenció i que substitueix un parament que en origen disposava de nombroses obertures de cronologia dissemblant.

Smith, C.S. & Hawthorne, J.H., 1974. Mappae Clavicula, A little key to the world of medieval techniques. Transactions of American Philosophical Society 64 (4), 1-128.
Per això, el certificat avalua la competència digital de la persona i no les habilitats en l’ús de productes informàtics concrets, com ara dispositius, programari, etc. També incorpora el coneixement de conceptes essencials relatius a la societat de la informació, la cultura digital i les bones pràctiques orientades a l’eficiència, l’ergonomia, el medi ambient, el respecte als drets i el treball de les altres persones.

En moltes cultures el tatuatge està relacionat amb animals. Algunes cultures on es feia el tatuatge eren: antic Egipte, Bali i Java, Polinèsia, Gran Bretanya, Grècia, etc..

També és possible emprar la cerca en profunditat per ordenar linealment els vèrtexs del graf (o arbre) original. Hi ha tres maneres habituals de fer-ho:

Segons el cens del 2000, Madras tenia 5.078 habitants, 1.801 habitatges, i 1.251 famílies. La densitat de població era de 899,4 habitants per km².

El Technik-Museum Speyer (Museu Tècnic d'Espira) mostra màquines, vehicles, i en general, productes sortits de la ciència i la tècnica com ara un Boeing 747 de l'aerolínia alemanya Lufthansa o el transbordador espacial soviètic Buran (a partir del setembre del 2008).

Espira (Speyer en alemany) és una ciutat de la regió del Palatinat de l'estat de Renània-Palatinat, a Alemanya. Té aproximadament uns 50.000 habitants. Està localitzada al costat del Rin i a 25 kilòmetres de Ludwigshafen i Mannheim. El primer nom que és conegut de la ciutat és el de Civitas Nemetum, anomenada per la tribu teutònica dels Nèmets, assentats en aquests territoris en l'antiguitat. Pels voltants de l'any 500 la ciutat va rebre el nom de Spira a causa del riu "Speyerbach" que hi passa i aflueix al Rin a la mateixa ciutat.

Filmada als afores de Nàpols, aquesta pel·lícula va tenir Francesco Rosi com a director, i Carlo Ponti, marit de Sophia Loren, com a productor. El tema musical va ser a càrrec de Roger Williams, que aconseguí el lloc # 2 de la revista Billboard. Sergio Franchi, va gravar la cançó del títol (escrita per Kusik; Snyder; Piccioni) en el seu àlbum del 1968 de la RCA Victor: Jo sóc un ximple al que vostè vol.

A partir de mesures del moviment brownià, fonamentades en un treball del físic alemany Albert Einstein (1879-1955) del 1905, portaren al francès Jean Perrin (1870-1942) a una determinació més precisa el 1909, establint un valor NA ≈ 6,7·1023 mol-1. Altres mètodes desenvolupats en els anys següents es basen en el recompte de partícules alfa emeses pel radi o l'urani el 1909 pel físic britànic Ernest Rutherford (1871-1937) que obtingué un valor NA ≈ 6,16·1023 mol-1; en l'experiment de la gota d'oli del físic nord-americà Robert Andrews Millikan (1868-1953) del 1917 que li permeté determinar la càrrega elemental i obtingué el valor NA ≈ 6,064 (6)·1023 mol-1, i en les investigacions de monocapes moleculars en líquids de Pierre Lecomte du Noüy (1883-1972) del 1924 que aconseguí, emprant una balança de tensió superficial que havia dissenyat, NA ≈ 6,004· 1023 mol-1.
Dels 37 establiments de servei als particulars que hi havia el 2009, 1 era una gendarmeria, 1 oficina de correu, 1 una oficina bancària, 1 taller de reparació d'automòbils i de material agrícola, 1 autoescola, 4 paletes, 1 guixaire pintor, 4 fusteries, 3 lampisteries, 4 electricistes, 5 perruqueries, 1 agència de treball temporal, 5 restaurants, 2 agències immobiliàries, 1 tintoreria i 2 salons de bellesa.

Aquest sauròpode mesurava fins a 20 metres de longitud. Era un dinosaure relativament petit i hauria pogut caure presa de grans teròpodes carnívors com l'al·losaure.

L'Espai Cultural del Canal d'Urgell és un lloc que té com a objectiu mostrar una realitat plural de les característiques humanes i naturals de les terres de ponent, transformades radicalment per la construcció dels canals d'Urgell. A les diverses sales de l'edifici s'hi explica la història i la repercussió social, econòmica i cultural del canal a les comarques on arriba la seva aigua (Les Garrigues, El Segrià, La Noguera, L'Urgell i el Pla d'Urgell). Compta amb una maqueta de la zona regada pels canals, una sala d'exposicions i un auditori. L'ECCU està situat als baixos de la casa de la Comunitat General de Regants que l’hi ha estat cedida durant un termini de 50 anys. La proposta museística d’aquest centre va ser creada per l'historiador Josep Maria Soler i Sabater l’any 2003.

Craddock, P.T., 1989. Metalworking Techniques. In: Youngs, S. (ed), Work of Angels: Masterpieces of Celtic Metalwork, 6th-9th centuries AD, 170-213.

Des del punt de vista religiós, el 1555 s'establiren els jesuïtes al país, alhora que els protestants obriren escoles a Nimes (1561), Aurenja (1573), Dia (1603), Montpellier i Montauban.

L'abadia va continuar funcionant durant quasi 900 anys, fins al seu tancament el 1539, com a part de la Dissolució dels monestirs del rei Enric VIII d'Anglaterra. Durant la seva existència, l'abadia va tenir moltes notables abadesses incloent diverses santes, ex reines i les filles de reis. L'abadessa de Barking va tindre prioritat sobre les altres abadesses a Anglaterra.

Arsenda figura per primera vegada al costat del seu marit l'any 1033 en l'escriptura de compra conjunta del castell de Llordà (Pallars Jussà). Arsenda i Arnau conqueriren i repoblaren la Vall d'Àger. Ambdós van signar escriptures en favor d'esglésies i castells; per exemple, l'any 1048, van fer una escriptura a favor de la canònica de Sant Pere d'Àger, que havien fundat i construït sobre una mesquita anterior. En el text, Arnau i Arsenda es consideren repobladors, conqueridors i edificadors d'un territori on abans hi havia hagut conflicte fronterer.

Sword, Wiley. President Washington's Indian War: The Struggle for the Old Northwest, 1790-1795. Norman and London: University of Oklahoma Press, 1985.

L'alta proliferació d'aquesta fórmula de turisme està provocant un gran creixement de l'oferta d'aquests establiments, arribant a la massificació d'algunes comarques.
Per alleujar les tensions, els dos governs van signar un tractat provisional, que establia una Flota del Mar Negre rus-ucraïnesa conjunta sota comandament bilateral (i bandera de l'Armada Soviètica) fins es pogués assolir un acord de partició a gran escala. Formalment, el Comandant de la Flota seria nomenat per una ordre conjunta dels presidents dels dos països. No obstant això, Rússia seguia dominat la Flota de manera no oficial, es va nomenar un almirall rus com a Comandant, i la majoria del personal de flota va adoptar la ciutadania russa. Es continuaren produint tensions menors entre la flota i la nova Armada ucraïnesa (com ara talls d'electricitat i baralles al carrer entre mariners)

Creix a una terra calcinosa. Es troba naturalment als Alps de l'est i del sud-oest, als Pirineus, els Apenins, a la serralada dels Balcans i als Carpats.

Levan I va néixer el 1573, i era el germà de Giorgi II d'Imerètia, fou rei d'Imerètia del 1585 al 1588. En accedir al tron es va casar amb Marekh, vídua de Kvarkare V atabek de Samtskhé i germana de Levanti I Dadiani de Mingrèlia. Fou derrotat i empresonat per Mamia Dadiani de Mingrèlia el 1589. Va morir a la presó de Shketi, a Mingrelià el 1590.

L'Aeroport Internacional de Rivera (IATA: RVY, OACI: SURV) també conegut com a Internacional Cerro Chapeu, és un aeroport que es troba proper a la ciutat de Rivera, al nord-est de l'Uruguai, sobre la frontera amb Santana do Livramento, Brasil. Té una pista d'aterratge pavimentada amb abalisat nit de 1830x45 metres. Capçaleres: 05 (054º) elevació: 659' / 23 (234º) elevació: 712'.

Lluís Roura Juanola (Sant Miquel de Campmajor, 5 de desembre de 1943) és un pintor, escultor i il·lustrador de llibres. Des del 1970 exposa els seus treballs dins i fora de Catalunya, i ha obtingut nombrosos reconeixements. El 2017 se li va concedir la Creu de Sant Jordi pel conjunt de la seva obra en la qual, com a artista plàstic ha sabut captar la bellesa de la natura i del paisatge de les comarques gironines, i especialment de la de l'Empordà.

Va fer el seu debut en monoplaces competint en l'Euroformula Open Championship amb Campos Racing, el 2014. Va debutar amb una victòria al circuit de Nürburgring. També va guanyar al Hungaroring i al Circuit de Barcelona-Catalunya. Va acabar tercer a la classificació de pilots i va romandre a tan sols un punt del subcampionat, propietat d'Artur Janosz.

Norrköping [ˈˈnɔrɕøːpɪŋ] és una ciutat a Östergötland a la meitat-est de Suècia, situada a 58° 36′ N 16° 12′ E. Té 83.000 habitants, i és la seu del municipi del mateix nom amb 124.000 habitants, sent el desè més gran de Suècia. Té dos sobrenoms: El Manchester suec i Peking.

L'edifici disposa de tres nivells d'alçat: planta baixa, principal i primer pis, tot i que la seva organització en alçat és avui dia força irregular com a conseqüència de les diverses intervencions i ampliacions realitzades al llarg de la seva història.

Típicament, i en algunes zones de manera obligada, s'estableixen en edificis històrics o de construcció tradicional de la comarca. Dins de les diverses categories hi ha diverses modalitats de turisme rural.
El 1984 es va reorganitzar el campionat dividint el territori peruà en regions (Nord, Sud, Orient, Centre) elevant-se el nombre d'equips professionals a més de 60 en tot el país. A l'inici de la temporada, cada regió jugava el seu campionat regional. Paral·lelament es jugava el Campionat Metropolità únicament entre els equips de Lima i El Callao. Finalment els millors equips de cada Regional i el Metropolità jugaven en modalitat "tots contra tots" el Campionat Nacional d'on sortia el campió.

Quan Richard Stallman va visitar Berkeley l'any següent, Kimball i Mattis li van demanar si podien canviar General per GNU (el nom del sistema operatiu impulsat per Stallman). Amb l'aprovació de Stallman, el significat de l'acrònim a partir de 1997 va passar a ser «GNU Image Manipulation Program» («Programa de manipulació d'imatges de GNU») i a formar part del Projecte GNU. Des de llavors el GIMP és desenvolupat per un grup autoorganitzat de voluntaris com a part del Projecte GNOME. La primera versió de GIMP suportava els sistemes UNIX com Linux, a més de SGI IRIX i HP-UX. Posteriorment ha estat adaptat a altres sistemes operatius, inclosos Microsoft Windows i OS X; l'adaptació original del GIMP 1.1 per a Windows 32-bit la va iniciar el programador finés Tor Lillqvist (tml) l'any 1997

El dia 1 de març de 1954 el govern dels Estats Units d'Amèrica van utilitzar la bomba H "Castle Bravo" esperant una explosió de 7 megatons de la qual n'obtingueren 15 megatons.

L'antisemitisme del règim nazi va ser catalitzador perquè diversos científics eminents d'arrels jueves es veiessin obligats a abandonar el país abans o després de l'inici del conflicte, entre els quals destaquen Leo Szilard, Lise Meitner i Albert Einstein. La seva pèrdua i la posterior aportació als projectes d'investigació anglonord-americà va suposar una derrota irreparable per als interessos alemanys.

Thomas Ostermeier (Soltau, Alemanya, 3 de setembre de 1968) és un director d'escena alemany. Actualment és membre de la direcció artística de la Schaubühne am Lehniner Platz de Berlín.

Converses de Barraca és un acte cultural informal celebrat a l'estiu un cop al mes a la Barraca dels Lliris de la platja de Tamariu. S'hi tracta un tema històric sobre Palafrugell a través d'una conversa distesa amb gent gran amb la qual s'intenta recuperar les tradicions, la cultura i conèixer les relacions socials d'una època passada. Es recull el testimoni a través d'una filmació penjada a la xarxa.

El Dret econòmic és el conjunt de principis i normes de diverses jerarquies, principalment de dret públic, que inscrites en un ordre públic econòmic, dictat en la Constitució, faculten a l'Estat a planejar indicativament o imperativa el desenvolupament econòmic i social d'un país i regular la cooperació humana en les activitats de creació, distribució, canvi i consum de la riquesa generada pel sistema econòmic.
Un esportiu a seques o un roadster (julifer) és un automòbil amb prestacions superiors a la mitjana. La seva grandària sol ser propera a la d'automòbils dels segments B, C i D, encara que són més baixos que un turisme. Roadster és la denominació d'un esportiu descapotable de dues places; exemples en són el Mazda MX-5 i el BMW Z4.

És recomanable treballar per tal d'automatitzar el procés garantir l'autenticitat i la integritat de les dades contingudes. Per aquest motiu és molt eficient l'elaboració d'un protocol d'actualització de les versions que ens permeti controlar l'evolució del procés de digitalització.

Hura crepitans (sinònim Hura brasiliensis Wild.), és un arbre de fulla persistent dins la família euforbiàcia que és natiu de les regions tropicals d'Amèrica del Nord i d'Amèrica del Sud a la Selva de l'Amazones. És molt espinós. Pot arribar a fer 60 m d'alçada, i les seves fulles ovades poden fer 60 cm d'ample. És un arbre de sexualitat monoica. Les flors són vermelles i sense pètals. El fruit és una gran càpsula amb dehiscència explosiva llençant les llavors potser fins a 100 metres lluny fent un gran soroll, d'on li ve el nom científic de crepitans.

Davant la construcció del castell, el marquès es va trobar amb dos problemes fonamentals: l'existència d'una fortalesa anterior i la segona i més important, la negativa dictada pels Reis Catòlics i Carles I de construir noves fortaleses a Espanya amb l'excepció de les fortaleses cristianes. Segons Nicolás Acer i Abad, el marquès va posar una làpida falsa, a la torre de l'homenatge, que li va permetre la seva construcció:

Segons el cens del 2000, Plainfield tenia 899 habitants, 342 habitatges, i 230 famílies. La densitat de població era de 267 habitants per km².

Oakland és una concentració de població designada pel cens dels Estats Units a l'estat de Carolina del Sud. Segons el cens del 2000 tenia una població de 1.272 habitants.

El novembre de 1938, la física alemanya Lise Meitner va assolir identificar traces de bari en una mostra d'urani. La presència d'aquest element només es va poder explicar assumint que s'havia produït una fissió nuclear. Com Meitner era també jueva, i de fet estava ja plantejant-se abandonar el país ?el que faria poc després?, el descobriment l'hi va adjudicar Otto Hahn, el seu company d'equip, en la revista Naturwissenschaften, el Scientific American de l'Alemanya nazi. Al gener de 1939, Niels Bohr "redescobriria" la fissió en els Estats Units. I aquí entra un altre personatge essencial en aquesta història:

El centralisme espanyol és una de les causes del frenament del desenvolupament d'aital infraestructura malgrat ésser més rendible que el projecte del Corredor Central.

La Política de preservació és la planificació i periodització de les acciones que portarà a terme una organització en un procés programat i continu per a preservar els diferents recursos d'informació digital per a garantir-ne la seva conservació.

El Veermansplaat és una illa deshabitada d'una superfície de 3,7 km2 que se situa al llac de Grevelingen, a la província de Zelanda, als Països Baixos. La llargada és d'1 km i l'amplada és d'uns 4 km.
Es coneix un registre fòssil de dos adults i un juvenil de 12,2 metres de longitud que van morir plegats al Juràssic superior, fa aproximadament 150 milions d'anys (al nord-est de Wyoming, EUA, excavats per la Divisió de Paleontologia de Vertebrats del Museu d'Història Natural i el Centre de Biodiversitat de la Universitat de Kansas, durant les "temporades d'excavació" de 1997 i 1998. Es creu que els seus cossos foren arrossegats fins al seu lloc de descans final, en fang al·luvial, per una allau de riu. Això suggereix que el camarasaure viatjava en ramats o, almenys, en grups "familiars". També s'han trobat ous de camarasaure en línies, en comptes d'en nius ben ordenats com és el cas d'altres dinosaures, fet que sembla indicar que, com la majoria de sauròpodes, els camarasaures no tenien cura de la seva descendència.

El 1838 es va iniciar la primera Guerra Angloafganesa i es va considerar necessari enviar tropes britàniques a l'Indus tot i una clàusula del tractat que expressament prohibia aquesta eventualitat i l'ús del riu com a via militar. Lord Auckland ho va considerar una emergència tan gran que va eliminar el text de l'acord subscrit. El desembre de 1838 una for britànica manada per Sir John Keane va desembarcar al Sind, però no va poder fer res degut als obstacles que trobava al seu camí i que els mirs no li facilitaven carruatges i provisions. Després d'una amenaça de marxar contra Hyderabad, finalment Sir John Keane va aconseguir seguir la seva ruta; donat la situació hostil del país es va enviar una força de reserva des de Bombai (1839) per establir-se al Sind; la guarnició balutxi a Manora, prop de Karachi, va intentar prevenir el desembarcament d'aquesta força i els britànics van ocupar el fort. Més tard de 1839, per un tractat dels mirs d'Hyderabad i els britànics, aquestos van acceptar pagar 23 lakhs a Shah Shuja, a canvi del tributs deguts, d'admetre una força britànica de fins a 5000 homes amb el cost a càrrec dels mirs i a abolir tots els drets de duana dels bots comercials a l'Indus. Els mirs de Khairpuir van signar un tractat similar, excepte en la part del pagament de la força britànica. Els britànics es van establir al fort de Bukkur, en el marc d'aquest acord. En endavant una flotilla coemrcial va poder navegar per l'Indus sense problems. Nur Muhammad, el mir sènior de Hyderabad va morir el 1841 i el govern va passar al seu fill i als dos cosins, conjuntament amb l'oncle Nasir Khan.

Les accions les feien perquè els nazis tinguessin por de sortir al carrer amb tota la seva perafernalia (banderes franceses, cèltiques, esvàstiques...).

1964: “El trabajo y la estructura demográfica del Gran Bilbao”, en Aportación española al XX Congreso Geográfico Internacional. Reino Unido, julio-agosto de 1964, Madrid/Zaragoza/Barcelona, Instituto Elcano de Geografía/Instituto de Estudios Pirenaicos (CSIC), págs. 75-88.

Segons Joan Coromines, Isil és un dels molts topònims pirinencs d'origen basc. Està format l'arrels preromana, que comparteix amb Isavarre, isil (silenciós, amagat).
La casa Ponland està situada al carrer de la Caritat. És un gran casal entre mitgeres, format per planta baixa i dos pisos, amb coberta de teula a dues vessants. Presenta les obertures rectangulars, emmarcades en pedra. A la planta baixa hi ha dues portes, i una finestra situada a la banda esquerra on apareix una data del segle XVII (1619 ?); al primer pis s'obren quatre balcons, i al segon pis quatre finestres rectangulars. El conjunt es corona amb un ràfec. El material de construcció és la pedra. A l'altura del primer i del segon pis hi ha restes d'interessants esgrafiats, en l'actualitat gairebé invisibles, de temàtica floral, vegetal i figurativa.

El volum d'un sistema termodinàmic se sol referir al volum de fluid que treballa (per exemple, el fluid dins d'un pistó). Els canvis d'aquest volum poden ser provocats per una aplicació de treball, o es poden utilitzar per produir treball. Un procés isocor és aquell que opera a volum constant, per la qual cosa no produeix treball; molts altres processos termodinàmics tenen com a resultat un canvi de volum. En particular, un procés politròpic causa canvis al sistema de tal manera que la quantitat

Els seus pares eren comerciants a Reus, i va fer el batxillerat a l'Institut d'aquella població. Va estudiar Medicina a les Universitats de Barcelona, Salamanca i València on es llicencia el 1929. Va obtenir aquell mateix any la plaça de metge a Olesa de Montserrat, on va anar a viure amb la seva esposa. Va exercir la medicina general durant 10 anys a Olesa, població en la que el 1931 va ser nomenat jutge municipal, plaça a la que va renunciar immediatament però la renúncia no li va ser acceptada fins al 1933. A inicis de la guerra civil, tot i la seva ideologia catòlica conservadora, va ser respectat pels grups revolucionaris, segurament per la seva tasca honesta mentre havia estat jutge. El 1938 va ser nomenat tinent metge del Cos de sanitat Militar. Depurat a la postguerra, va instal·lar-se a Reus el 1940, on va obrir un consultori mèdic amb el seu cunyat també metge Lluís Gaya. Quan aquest va morir, s'instal·là a la Plaça de Prim, on es dedicà a la medicina general i sobretot a la pediatria, i va ser membre del cos facultatiu de l'Institut de Puericultura sota l direcció del doctor Frías. Va ser membre de la Societat Catalana de Pediatria, i participà activament a la revista Acta Clínica de Hemeroteca Médica. Va ser membre actiu de l'Acció Catòlica reusenca. El doctor Jacob va morir quan anava a visitar un malalt al seu domicili, on, després de pujar moltes escales, es va trobar malament i va ser allitat a casa del malalt. Havia sofert un infart.
En 2001 publiquen Ego, el seu primer gran àlbum popular, el qual va presentar el senzill Supernova, i tres anys més tard, el 2004, fitxen per GUN Records, una filial de Sony BMG. A partir d'aquest moment la seva promoció és concorde a la seva qualitat, i comencen a donar-se a conèixer mundialmente. Aquest mateix any participen amb l'èxit Augen Auf! en la banda sonora del videojoc FIFA 2005 d'EA Sports, va ser el veritable avenç de popularitat. El 2006 publiquen GlaubeLiebeTod, el seu novè disc. Va ser acompanyat d'un controvertit i polèmic single, Gott ist ein Popstar. Aquest mateix any col·laboren amb Apocalyptica per al tema Die Schlinge.

Josep Maria Fusté va néixer a Linyola, Pla d'Urgell, el 15 d'abril de 1941. L'any 1958 va fitxar pel CD Comtal i el 1960 pel FC Barcelona. El 1960 fou cedit a l'Osasuna per retornar al Barça el 1962. Jugava de migcampista i al club blau-grana va jugar durant deu temporades, entre 1962 i 1972, per un total de 407 partits i arribant a ser-ne el capità. Guanyà un total de set títols al club.

Dels 7 establiments que hi havia el 2007, 4 eren d'empreses de construcció, 1 d'una empresa d'hostatgeria i restauració, 1 d'una empresa de serveis i 1 d'una entitat de l'administració pública.

Amb tan sols 13 anys el 1900 va prendre part als Jocs Olímpics de París, on va disputar la prova dobles mixtos del programa de tennis, fent parella amb Pierre Verdé-Delisle. Finalitzà en cinquena posició.

La gestió efectiva de les col·leccions digitals requereix que les institucions desenvolupin i segueixin un pla d'actuació per a avaluar els requisits de la preservació i l'accés a llarg termini, identificant costos i beneficis i valorant els riscos. En la mesura en què s'adoptin aquestes estratègies i es faci una aposta clara per al desenvolupament de normes i pràctiques metodològiques es podrà anar consolidant la digitalització com un veritable principi de preservació.

Va voler incloure a la conspiració a la flota de Misenum a Campània, i el primer sondejat fou Volusi Pròcul, un quiliarc (oficial) i aquest va revelar el complot a Neró. Epicaris fou cridada davant l'emperador, però va poder refutar l'acusació, ja que no havia donat cap nom i per tant no hi havia cap prova. L'emperador la va deixar sota custòdia.

Tot i que sovint se l'ha presentat com un home romàntic que dedicava poca atenció als afers mundans, Paolo va ser present al costat dels seus pares a les campanyes contra els gibel·lins de Romanya. El 1265 va lluitar contra Guiu de Montefeltro i, juntament amb Guiu da Polenta, contra els traversari. El març de 1282 el Papa Martí V el va nomenar podestà de Florència, i durant el seu servei probablement conegué Dante Alighieri.
No obstant però, més enllà de la importància i vàlua històrico-arquitectònica de la finca, no es pot obviar el fet que és precisament en la seva parcel·la on es localitza el testimoni de la porta sud-est de la muralla romana de la ciutat de Barcelona. L'origen d'aquesta porta es remunta al segle I tot estant modificada al segle IV amb motiu de la construcció de la nova muralla. La porta es va conservar com un únic pas (dels tres que en origen tenia) amb un gran arc, fins a l'any 1868, dit arc va desaparèixer amb motiu de l'enderroc de la finca a la que s'adossava a l'altra banda del carrer Regomir.

Els polímers electroactius, PEA (Per La seva sigla en espanyol) o EAP (sigla en anglès), són polímers que presenten alguna reacció (normalment un canvi de forma o mida) al ser estimulats per un camp elèctric. Una de les propietats característiques més típiques dels PEA és la gran deformació que pateixen en ser sotmesos a grans forces. Històricament la majoria dels actuadors eren de ceràmiques piezoelèctriques, que tot i ser capaços de suportar grans forces, només es deformen una fracció moderada de percentatge. A la fi dels anys 1990 es va demostrar que els PEA podien presentar fins a un 380% de deformació, substancialment més que els actuadors de ceràmiques piezoelèctriques.

Guanyadora en 2006 d'un premi SyFy Genre Awards a la "millor convidada especial en televisió" per la seva aparició en l'episodi Trash de la sèrie Firefly.

Els betsimisarakes són un poble de Madagascar, que ocupen el sud, fins en la major part del litoral oriental de l'illa, des de la regió de Mananjary a Antalaha al nord. Com els sakalaves de la costa oest, els betsimisarakes constitueixen un reagrupament de diverses comunitats que les circumstàncies històriques han unificat en una mateixa denominació.

El 2007 la població en edat de treballar era de 213 persones, 143 eren actives i 70 eren inactives. De les 143 persones actives 126 estaven ocupades (76 homes i 50 dones) i 17 estaven aturades (7 homes i 10 dones). De les 70 persones inactives 28 estaven jubilades, 15 estaven estudiant i 27 estaven classificades com a "altres inactius".

Originalment era un banc de sorra, però després de la creació del llac de Grevelingen el 1971, es va convertir en l'illa més boscosa d'aquest llac. Hi ha molts arcs grocs i salzes. També hi ha un moll per als esportistes aquàtics. Hi pasturen ponis de les Shetland i vaques.

Fou creat el 21 de març del 2014 durant el procés d'adhesió de Crimea i Sebastòpol a la Federació Russa, no reconegut per la comunitat internacional, que considera que Crimea forma part integral d'Ucraïna. El 28 de juliol de 2016 fou passat al Districte Federal del Sud
L’examen consisteix a realitzar en un temps concret un conjunt d’activitats sobre diversos temes. Per superar la prova, cal que la puntuació obtinguda sigui almenys del 70% de la puntuació màxima. El sistema avalua la prova automàticament i en mostra el resultat immediatament. Si el resultat és “apte”, genera en qualsevol moment posterior, a demanda de la persona interessada, el certificat ACTIC, que és un document en format PDF signat electrònicament. Si és “no apte”, el sistema indica quines competències ha de reforçar l’aspirant.

Hi ha tatuatges que desapareixen al cap de poc d'haver-se realitzat i n'hi ha que perduren per a tota la vida, ja que es dipositen al derma, una capa de la pell inferior a l'epidermis. L'epidermis està en constant canvi; al contrari, la derma no. Aquesta és la raó per la qual alguns tatuatges romanen per sempre.

El 2009 a Thauvenay hi havia 133 unitats fiscals que integraven 335 persones, la mediana anual d'ingressos fiscals per persona era de 16.654€.

Primer pis. Precisament al pis superior es pot observar igualment l'antic traçat planimètric de la casa en període medieval, molt més reduït que el que veiem actualment. En aquesta galeria oberta a la plaça es localitzen -afrontades a les obertures dels balcons- els testimonis de tres finestres coronells de llinda apuntada que haurien format part del projecte arquitectònic medieval. Destaquen especialment els testimonis de les pintures de temàtica heràldica conservades a la sala coneguda avui dia com Sala Joan Maragall. En aquest pis es conserven també els testimonis d'algunes portes i finestres de la torre de la muralla romana que van quedar fossilitzades als murs de la casa Llimona.

Byington fou actiu en el moviment anti-esclavatge i quan el lideratge de l'Església Metodista Episcopal s'oposà a l'abolicionisme, decidí retirar-se d'aquesta denominació i s'uní a la Wesleyan Methodist Connection formada pels metodistes que s'oposaven a l'esclavatge. Ajudà a erigir l'església que hi ha a Morely, Nova York.

Va ser Carles III, qui va posar fi a la dinastia "patonera" al negar-se aquests a pagar uns impostos. L'any 1750 el poble va sol·licitar al Duc d'Uceda el nomenament d'una "justícia" o alcalde pedani.

Wœrth (en alsacià Werth) és un municipi francès, situat a la regió del Gran Est, al departament del Baix Rin. L'any 2007 tenia 1.814 habitants.

Masillabune és un gènere de mamífer artiodàctil prehistòric de la família dels queropotàmids que visqué a Europa durant l'Eocè mitjà, entre fa 47 i fa 43 milions d'anys. Se'l coneix a partir de dos esquelets fòssils relativament complets trobats al jaciment de Messel i el jaciment de la Geiseltal.

La desintegració de la Unió Soviètica i la independència d'Ucraïna el 1991 va portar a la signatura de diversos acords per permetre la continuïtat de la presència de forces de la Federació Russa a Crimea i el manteniment de les bases de la Flota del Mar Negre.
Aquestes innovacions no es van adoptar totes a la vegada, ni es van poder aplicar en totes les mines i en tots els llocs de foneria. Al llarg de l'Edat Mitjana aquestes noves tècniques van coexistir amb les tradicionals. La seva aplicació va dependre del període de temps, i de la regió geogràfica. L'energia de l'aigua en la mineria es va introduir abans, però es va aplicar en general en el segle XI. La introducció de l'alt forn, en la seva majoria per a la foneria de ferro, en tots els centres establerts de metal·lúrgia va contribuir a una millora quantitativa i qualitativa de la producció del metall, fent que el ferro estigués disponible a un preu inferior. Els treballs subterranis dels pous de ventilació, encara que estaven limitats en profunditat. La classificació dels minerals així com dels metalls preciosos van ser classificar sota terra i es transferien separadament.

Per altra banda, durant els anys 1357 i 1358 el territori fou arrasat per la Grand Copagnie de l'arxipreste Arnaud de Cervole amb l'excusa d'atacar els anglesos a la Guiana, mentre que Rodrigue de Villandrando ocupà Alvèrnia. Aquest fet provocaria el 1360 la revolta dels tuchins a Alvèrnia i Llenguadoc, pagesos i artesans tips dels impostos i dels bandolers anglesos i francesos que atacaren les viles i castells dels nobles. El 1380 fou enviat per reprimir-ho l'exèrcit del duc de Berry com a Lloctinent reial del Llenguadoc, fet que aprofitaria la vila de Tolosa per revoltar-se contra l'autoritat reial. El 1382 fou sufocada la revolta a tot Llenguadoc, i la vila de Tolosa fou multada pel rei amb 800.000 francs d'or.

Arteca és un servei pioner de préstec gratuït i d'exposició d'obres d'art d'artistes vinculats a Palafrugell amb l'objectiu d'impulsar la vida artística i cultural de l'entorn del municipi.

Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. , Great Britain India Office. The Imperial Gazetteer of India. Oxford: Clarendon Press, 1908.

El 2007 la població en edat de treballar era de 589 persones, 431 eren actives i 158 eren inactives. De les 431 persones actives 397 estaven ocupades (217 homes i 180 dones) i 34 estaven aturades (19 homes i 15 dones). De les 158 persones inactives 66 estaven jubilades, 45 estaven estudiant i 47 estaven classificades com a "altres inactius".

El Priorat de Sió (en francès: Prieuré de Sió) és el nom donat a una organització fraternal fundada per Pierre Plantard el 20 de juliol de 1956, segons consta en el Butlletí Oficial de la República Francesa número 167, pàgina 6731, caracteritzant-se pels seus tints rosacrucianos moderns. En la dècada dels seixanta Plantard va contar amb un rerefons històric per a aquesta organització, que va descriure com una societat secreta fundada per Godofredo de Bouillón a la Muntanya Sió en el Regne de Jerusalem al 1099, i que té per propòsit la instauració d'un llinatge secret de la dinastia merovingia en els trons de França i la resta d'Europa.[1]Posteriorment el mite seria ampliat i popularitzat pel llibre pseudohistòric L'enigma sagrat en 1982,[2]i més tard va ser descrit com un fet en el prefaci de la novel·la El Codi Da Vinci en 2003.[3]
La renda mediana per habitatge era de 42.375 $ i la renda mediana per família de 51.000 $. Els homes tenien una renda mediana de 33.833 $ mentre que les dones 23.750 $. La renda per capita de la població era de 18.800 $. Aproximadament el 4,1% de les famílies i el 4,7% de la població estaven per davall del llindar de pobresa.

El següent mapa d'imatge del planeta Mart conté enllaços interns a característiques geogràfiques destacant les ubicacions de Rovers i mòduls de descens. Feu clic en les característiques i us enllaçarà a les pàgines dels articles corresponents. El nord està a la part superior; les elevacions: vermell (més alt), groc (zero), blau (més baix).

El ressò d'aquestes revoltes provocaria a París un seguit d'obres ltieràries fortament antioccitanes. Agrilppa d'Aubigné escriví Aventures du Baron de Faeneste (1617-1620) on oposa l'ésser (homme d'oil) a semblar ésser (homme d'oc). Fou recolzat pel provençal François de Malherbe (1555-1628) i pel mateix Molière, autor del Monsieur de Pourceaugnac on fa burla de la "barroeria llemosina".

Pico do Alberto és un muntanya a la part oriental de l'illa de São Nicolau a Cap Verd. La seva elevació és de 598 m. El cim de la muntanya es troba al sud de la localitat Juncalinho.

Després del seu retorn a Espanya publica El existir medita su corriente (1949), Concertar es amor (1951) i se sumeix en un silenci gens inactiu. La seua falta de contacte amb els mitjans socials i culturals del franquisme és absoluta i viu immers en anys de febril i intensa escriptura fins que l'any 1972 la col·lecció "Ocnos" publica Fuentes de la constancia, antologia poètica que el rescata per a la crítica i el 1974 Crónica general, que el popularitza entre el gran públic. Seguiran Meta-Física (1974), Mesa revuelta, (1974), una reedició de Las ilusiones (1974). A Heraklés: sobre una manera de ser (1975), aborda el tema de l'homosexualitat inspirant-se en el Corydon d'André Gide. Segueixen Memorabilia (1975), Homenajes e impomptus (1976), A los presocráticos (1976), El ocioso y las profesiones (1979), Breviarium vitae (reeditat l'any 1979), etc.

S'ordenen els guanyadors de cada any seguint el següent ordre: Àfrica, Àsia, Europa, Illes i nacions insulars, Amèrica del Nord, Amèrica del Sud i central.

L'interior ha sofert contínues modificacions, tal com ho permet l'estructura. La construcció seria contemporània del canal (1860). Els plànols més antics són de 1872 i no són els originals.

El Far és una entitat de població del municipi de Susqueda, a la comarca de la Selva. En el cens de 2007 tenia 31 habitants, tots en nuclis disseminats. En aquesta entitat de població hi ha el Santuari del Far, amb vistes sobre el pantà de Susqueda i tota la vall del Brugent del Ter.